Áno, presne ten typ ako na obrázku. A nestalo sa, že by ju niekto označil ako highway=service? (Tá širšia cesta s chodníkom, to je samozrejme servisná cesta, keďže pruhy sú široké pre autá a môžu po nej jazdiť, a do cesty sa len zaznačí cycleway:both=shared_lane.) Ale cestou od toho zákazu vjazdu, takým typom cesty sa budujú mnohé z úseky Vážskej cyklotrasy popri vodnom kanáli a sú značené ako highway=service. V histórií vidieť, keď to dal niekto na cycleway, chvíľu to tak vydržalo a potom to bolo zas zmenené na sevice. 
Používatelia s tým majú problém, nevedia, kde jednotlivé úseky začínajú a končia a kadiaľ vedú, pýtajú sa na trasu.

Riešil som to aj na cyklofóre a tam sa mi jeden snažil vysvetliť (poslal odkaz: Don't tag for renderer), že tie účelové cesty ako service sú zaznačené správne, že sa mapuje skutočnosť, nie pre vykresľovanie (to mám riešiť s mapy.cz), a rozhodujúce je zvislé dopravné značenie a nie stredová čiara (čo je tiež značenie, vodorovné, a ktorá robí cestu určenú hlavne alebo iba pre bicykle). Keď som im argumentoval, že mi odpoveď nepomohla a so spôsobom značenia nesúhlasím (mapuje sa pre ľudí - neznalí cyklisti budú pomýlení, lebo cyklocestu v mape nenájdu v spleti X ďalších servisných ciest, a preto by sa nemalo vždy riadiť byrokraciou pri mapovaní). Napísal som aj síce: my ostatní ak to chceme ako cycleway, nech si zájdeme na úrad a poprosíme ich o zmenu dopr. značiek, nech je komunita OSM spokojná alebo jedinec, ktorý si myslí, že mu OSM patrí, vymyslel a presadil si také pravidlo, a vyžaduje od všetkých. - Vraj nech sa do komunity nenavážam, pravidlá vznikajú roky a tvoria ich dlhoroční prispievatelia, a nie ľudia, ktorým vadí vykresľovanie v mapách 3. strán. Vidno, že mapujem krátko, keď neovládam ani základné pravidlá. Na to mu jeden odpovedal, že nech nerieši, že to je môj interný problém a len som sa potreboval vykecať, a iný napísal poukazujúci komentár, že som mentálne jednoduchší jedinec. Tak nakoniec som diskusiu stočil, aby som mal pokoj a potom mi tam ešte jeden odpísal, že moju zámer rozlíšiť cesty chápe, ale taký postup žiaľ nie je správny. Že sú servisné cesty s výborným povrchom, po ktorých sa korčuľuje a cyklocesty s horším povrchom, kam by som ani na graveli nezašiel. Potom mi tam hodil príklad z USA, kde sa ako cycleway značí aj prírodná terénna cesta.

Ale vrátim sa k problému - čo robiť, keď sa cesta z obrázku v odkaze značí ako servisná a je tvrdené, že správne? Preznačiť? Nechať to tak?